ตกขาวเป็นสีขาวขุ่นคล้ายๆไข่ขาวของไข่ดาว ไม่เหนียว คืออะไรคะ เมื่อ3-4วันก่อน มีเลือดไหลมานิดนึงแล้วก็หายไปเลย ปดติประจำเดือนจะมาช่วงนี้ แบบนี้คืออะไรคะ
สวัสดีค่ะ อาการตกขาวขุ่นๆดังกล่าวมา น่าจะเป็นลักษณะของตกขาวที่ปกติ เลือดที่ไหลออกมาเล็กน้อยนั้นอาจจะไม่ได้บอกอะไรที่ชัดเจน อาจเป็นแค่การบาดเจ็บหรือฉีกขาดของเยื่อบุเล็กน้อย หรือมีเนื้องอกหรือการติดเชื้อของอวัยวะสืบพันธุ์เพศหญิงประจำเดือนมาช้ากว่า 35 วันจากครั้งก่อนอาจมีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า